Oznámenie Komisie Rade o opatreniach prijatých Českou republikou, Cyprusom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite /* SEK/2004/1630 v konečnom znení */





Brusel, 22.12.2004 SEK(2004) 1630 v konečnom znení OZNÁMENIE KOMISIE RADE o opatreniach prijatých Českou republikou, Cyprusom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite OZNÁMENIE KOMISIE RADE o opatreniach prijatých Českou republikou, Cyprusom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite Po uverejnení ekonomických predpovedí útvarov Komisie na jar 2004, ktoré zobrali do úvahy údaje poskytnuté uvedenými piatimi krajinami v marci 2004, Komisia iniciovala postup pri nadmernom deficite pre každú z nich, vzhľadom na to, že ich deficit v roku 2003 prekročil 3 % HDP. Po odporúčaní Komisie, Rada dňa 5. júla 2004 rozhodla, že každá krajina má nadmerný deficit a zároveň uverejnila pre každú z nich odporúčanie na jeho korekciu podľa článku 104 ods. 7[1]. Ďalej v texte Komisia hodnotí, do akej miery každá táto krajina vyhovela odporúčaniam Rady. Pokiaľ ide o Českú republiku , Rada vo svojom odporúčaní podľa článku 104 ods. 7 českým orgánom odporučila korigovať nadmerný deficit do roku 2008 a „do 5. novembra 2004 podniknúť účinné kroky v súvislosti s opatreniami plánovanými na dosiahnutie cieľového deficitu na rok 2005“ (v konvergenčnom programe z mája 2004 stanovený na 4,7 % HDP). Podľa posledných informácií a na základe opatrení, ktoré sú podrobne opísané v rozpočte na rok 2005, sa zdá, že česká vláda do stanoveného termínu, t.j. 5. novembra, ako odpoveď na odporúčanie Rady pokiaľ ide o opatrenia plánované na dosiahnutie cieľového deficitu na rok 2005, podnikla účinné kroky. Komisia preto usudzuje, že ďalšie kroky v rámci postupu pri nadmernom deficite nie sú v tomto štádiu potrebné. Pokiaľ ide o Cyprus , Rada vo svojom odporúčaní podľa článku 104 ods. 7 cyperským orgánom odporučila „podniknúť účinné kroky najneskôr do 5. novembra 2004 na dosiahnutie cieľa znížiť deficit v roku 2005 pod 3 % HDP dôveryhodným a udržateľným spôsobom, v súlade so stanoviskom Rady z 5. júla 2005 ku konvergenčnému programu predloženému v máji 2004“. Podľa posledných informácií a na základe opatrení, ktoré sú podrobne opísané v rozpočte na rok 2005, sa zdá, že cyperská vláda do stanoveného termínu, t.j. 5. novembra, ako odpoveď na odporúčanie Rady pokiaľ ide o opatrenia plánované na dosiahnutie cieľového deficitu na rok 2005, podnikla účinné kroky. Komisia preto usudzuje, že ďalšie kroky v rámci postupu pri nadmernom deficite nie sú v tomto štádiu potrebné. Pokiaľ ide o Maltu , Rada vo svojom odporúčaní podľa článku 104 ods. 7 maltským orgánom odporučila korigovať nadmerný deficit do roku 2006 a „do 5. novembra 2004 podniknúť účinné kroky v súvislosti s opatreniami plánovanými na dosiahnutie cieľového deficitu na rok 2005“ (v konvergenčnom programe z mája 2004 stanovený na 3,7 % HDP). Podľa posledných informácií a na základe opatrení, ktoré sú podrobne opísané v rozpočte na rok 2005, sa zdá, že maltská vláda, ako odpoveď na odporúčanie Rady pokiaľ ide o opatrenia plánované na dosiahnutie cieľového deficitu na rok 2005, podnikla účinné kroky. Aj keď bol rozpočet na rok 2005 predložený po stanovenom termíne, t.j. po 5. novembri, na hodnotení účinných krokov sa nič nemení, pretože v predpovediach útvarov Komisie z jari 2004 založených na hypotéze nezmenenej politiky bol predpokladaný deficit na rok 2005 všeobecne v súlade s cieľom stanoveným v konvergenčnom programe z mája 2004. Komisia preto usudzuje, že ďalšie kroky v rámci postupu pri nadmernom deficite nie sú v tomto štádiu potrebné. Pokiaľ ide o Poľsko , Rada vo svojom odporúčaní podľa článku 104 ods. 7 poľským orgánom odporučila korigovať nadmerný deficit do roku 2007 a „do 5. novembra 2004 podniknúť účinné kroky v súvislosti s opatreniami plánovanými na dosiahnutie cieľového deficitu na rok 2005“ (v konvergenčnom programe z mája 2004 stanovený na 4,2 % HDP). Podľa posledných informácií a na základe opatrení, ktoré sú podrobne opísané v rozpočte na rok 2005, sa zdá, že poľská vláda do stanoveného termínu, t.j. 5. novembra, ako odpoveď na odporúčanie Rady pokiaľ ide o opatrenia plánované na dosiahnutie cieľového deficitu na rok 2005, podnikla účinné kroky. Komisia preto usudzuje, že ďalšie kroky v rámci postupu pri nadmernom deficite nie sú v tomto štádiu potrebné. Pokiaľ ide o Slovensko , Rada vo svojom odporúčaní podľa článku 104 ods. 7 slovenským orgánom odporučila korigovať nadmerný deficit do roku 2007 a „do 5. novembra 2004 podniknúť účinné kroky v súvislosti s opatreniami plánovanými na dosiahnutie cieľového deficitu na rok 2005“ (v konvergenčnom programe z mája 2004 stanovený na 3,9 % HDP). Podľa posledných informácií a na základe opatrení, ktoré sú podrobne opísané v rozpočte na rok 2005, sa zdá, že slovenská vláda do stanoveného termínu, t.j. 5. novembra, ako odpoveď na odporúčanie Rady pokiaľ ide o opatrenia plánované na dosiahnutie cieľového deficitu na rok 2005, podnikla účinné kroky. Komisia preto usudzuje, že ďalšie kroky v rámci postupu pri nadmernom deficite nie sú v tomto štádiu potrebné. [1] Pozri http://europa.eu.int/comm/economy_finance/about/activities/sgp/procedures_en.htm.